# Benjamin Bassin

### Wikipedia

Benjamin Bassin (s. 18. tammikuuta 1944) on Suomen ulkoministeriön pitkän linjan virkamies ja suurlähettiläs. Benjamin Bassin syntyi Helsingissä suomenjuutalaiseen perheeseen. Hänen vanhempansa Rosa ja Josef olivat muuttaneet Suomeen lapsina Neuvostoliitosta. Perheessä oli hänen lisäkseen kaksi tytärtä. Bassin kävi Helsingin Juutalaista Yhteiskoulua ja tuli ylioppilaaksi Apollon Yhteiskoulusta. Vuonna 1968 hän valmistui oikeustieteen kandidaatiksi Helsingin yliopistosta, ja samana vuonna hän aloitti työnsä ulkoministeriön kehitysaputoimistossa. Vuoteen 1974 Bassin oli erilaisissa tehtävissä kehitysyhteistyöhallinnon piirissä. Vuodet 1975-1980 hän työskenteli Suomen YK:n edustustossa New Yorkissa. Täällä hän myös solmi avioliiton korealaissyntyisen vaimonsa Kimin kanssa. Vuodet 1980-1983 Benjamin Bassin työskenteli toimistopäällikkönä UM:n kauppapoliittisella osastolla. Vuonna 1983 hän siirtyi Suomen suurlähetystöön Tokioon, josta alkoi hänen diplomaatinuransa "aasialainen vaihe". Vuonna 1986 hänet nimitettiin Suomen ensimmäiseksi suurlähettilääksi Thaimaahan. Vuodet 1990-93 hän oli Helsingissä UM:n kehitysyhteistyön osastopäällikkönä. Hän pääsi vuonna 1993 neuvottelevaksi virkamieheksi UM:n poliittiselle osastolle, kunnes hänet vuonna 1995 nimitettiin Intian suurlähettilääksi New Delhiin. Suomen suurlähettiläänä Pekingissä Kiinassa Bassin oli vuosina 2001-2005.

Suurlähettiläs Bassin on ollut Rooman klubin jäsen vuodesta 1994 alkaen.

Haettu osoitteesta http://fi.wikipedia.org../../../b/e/n/Benjamin_Bassin_5e22.html

Luokka: Suurlähettiläät

##### Views

- Artikkeli
- Keskustelu
- Nykyinen versio

##### Etsi